**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/50, 29.03.2018թ.

**Բողոք բերող անձ՝** Հակոբ Ռազմիկի Առաքելյան

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ԳՀԱՊՁԲ-2/2» ծածկագրով գնանշման հարցում / թիրախային ամբարձիչների ձեռքբերում

**Բողոքի պահանջը`**

 1. Կիրառել ժամանակավոր միջոց և կասեցնել «ՀՀ ՊՆ ՆՏԱԴ-ԳՀԱՊՁԲ-2/2» ծածկագրով ընթացակարգի արդյունքում «ՆԻԻՊ-ԱԼՖԱ» ՓԲԸ-ի որակավորման չափանիշներին իր համապատասխանությունը հավաստող փաստաթղթերի տրամադրման գործընթացը և պայմանագրի կնքման գործընթացը:

2. Չեղյալ համարել ՀՀ պաշտպանության նախարարության կարիքների համար` թիրախային ամբարձիչների ձեռքբերման նպատակով հայտարարված գնանշման հարցման «ՀՀ ՊՆ ՆՏԱԴ-ԳՀԱՊՁԲ-2/2» ծածկագրով ընթացակարգի հանձնաժողովի 15.03.2018թ. ժամը 10:00 կայացած նիստի թիվ 3 արձանագրությամբ կայացված որոշումը՝ «ՆԻԻՊ-ԱԼՖԱ» ՓԲԸ-ին 1-ին և 2-րդ չափաբաժիններով 1-ին տեղ զբաղեցրած մասնակից ճանաչելը: «ՀՀ ՊՆ ՆՏԱԴ-ԳՀԱՊՁԲ-2/2» ծածկագրով ընթացակարգի 1-ին և 2-րդ չափաբաժիններով 1-ին տեղ զբաղեցրած մասնակից ճանաչել Հակոբ Առաքելյան ԱՁ-ին:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: